cyanic-selkie/wikianc huggingface dataset:
Προς την Νίκην (χριστιανικό περιοδικό)
Κριτική
Το περιοδικό έχει συγκεντρώσει την κριτική του Τύπου πολλές φορές, κυρίως για το περιεχόμενό του, αλλά και για τις πρακτικές διάδοσής του στα σχολεία. Το 2005, χαρακτηρίστηκε από δημοσιογράφο της Κυριακάτικης Ελευθεροτυπίας ως «χριστιανική προπαγάνδα σε σχολεία».
Ομώνυμη έκδοση του Δημοκρατικού Στρατού Ελλάδος
Με τον ίδιο τίτλο Προς την Νίκη κυκλοφορούσε και η καθημερινή εφημερίδα του Δημοκρατικού Στρατού Ελλάδος κατά την περίοδο 1948-1949. Σκοπός της εκδόσεως με το σύνθημα "Όλοι στα άρματα! Όλα για τη νίκη!" αποτελούσε η καθημερινή ενημέρωση των μαχητών του ΔΣΕ.
Εξωτερικοί σύνδεσμοι
Κατηγορία:Θρησκευτικά περιοδικά
Άγονη γραμμή
Με τον όρο Άγονη γραμμή (non profit line) χαρακτηρίζεται η δρομολογιακή εκείνη γραμμή πλοίου που δεν παρουσιάζει εμπορική ή επιβατική κίνηση με συνέπεια ούτε και επιχειρηματικό ενδιαφέρον εκ μέρους των πλοιοκτητών ή των εφοπλιστών.
Προκειμένου όμως στην Ελλάδα, να τύχουν της συγκοινωνιακής εξυπηρέτησης οι περιοχές αυτών των δρομολογιακών γραμμών, που κυρίως είναι νησιωτικές, αναγκάζεται το κράτος να επιδοτήσει τις γραμμές αυτές και να δρομολογήσει πλοία κατόπιν μειοδοτικού διαγωνισμού. Κατά τον Κ.Δ.Ν.Δ. τις άγονες γραμμές τις καθορίζει το Υπουργικό Συμβούλιο και αυτές διακρίνονται σε "κύριες", "ταχυδρομικές" και "τουριστικές".
Τους μειοδοτικούς διαγωνισμούς για τις άγονες γραμμές διενεργεί το Υπουργείο Εμπορικής Ναυτιλίας (Υ.Ε.Ν.), στη συνέχεια των οποίων και υπογράφονται σχετικές συμβάσεις μεταξύ του Δημοσίου και των πλοιοκτητών ή εφοπλιστών που μειοδότησαν για κάθε μία των αγόνων γραμμών.
Κύριες άγονες γραμμές σήμερα υφίστανται στις Κυκλάδες και στη Δωδεκάνησο.
Αγονη Γραμμη
Βασίλης Κ. Ξανθόπουλος
thumb|350px|Ο Βασίλης Ξανθόπουλος ως σημαιοφόρος στην παρέλαση της 28ης Οκτωβρίου 1969 στη Δράμα Ο '''Βασίλης Κ. Ξανθόπουλος''' (Δράμα Μακεδονίας, 8 Απριλίου 1951 – Ηράκλειο, 27 Νοεμβρίου 1990) ήταν Έλληνας φυσικομαθηματικός, από τους κορυφαίους ειδικούς στη Γενική Θεωρία της Σχετικότητας.
Βιογραφία
Γεννήθηκε στη Δράμα στις 8 Απριλίου 1951, αποφοίτησε πρώτος από το Γυμνάσιο Αρρένων Δράμας το 1969, έχοντας ήδη εκδηλώσει τις μεγάλες ικανότητες στα μαθηματικά και τη φυσική, ένδειξη των οποίων ήταν το πρώτο βραβείο που έλαβε στο διαγωνισμό της Ελληνικής Μαθηματικής Εταιρείας το ίδιο έτος. Στις πανελλήνιες εξετάσεις του 1969 έχει την υψηλότερη επίδοση σε όλη την Ελλάδα και ξεκίνησε τις σπουδές του στα Μαθηματικά στο Αριστοτέλειο Πανεπιστήμιο Θεσσαλονίκης. Το 1973 αποφοιτά και πάλι πρώτος, με βαθμό πτυχίου 9.84, και γίνεται δεκτός για μεταπτυχιακές σπουδές στη φυσική στο Πανεπιστήμιο του Σικάγου. Έλαβε το μάστερ το 1976 και το διδακτορικό του στη Φυσική το 1978 υπό την επίβλεψη του καθ. Robert Geroch. Ο τίτλος της διατριβής του ήταν "Exact vacuum solutions of Einstein's equation from linearized solutions". Παράλληλα ξεκίνησε τη συνεργασία του με το διάσημο Σουμπραμανιάν Τσαντρασεκάρ (βραβείο Nobel Φυσικής 1983), γνωστού μεταξύ άλλων και από το ομώνυμο Όριο Chandrasekhar για τη μέγιστη μάζα που μπορεί να έχει ένας λευκός νάνος. Δίδαξε και εργάστηκε ως ερευνητής στα πανεπιστήμια των ΗΠΑ Μοντάνα, Σύρακιουζ, Χάρβαρντ και Σικάγου καθώς επίσης, στο Ινστιτούτο Μαξ Πλανκ για Αστροφυσική στη Γερμανία και στο Πανεπιστήμιο Θεσσαλονίκης. Από το 29 Νοεμβρίου 1983 και μέχρι τον θάνατό του στις 27 Νοεμβρίου 1990, ο Βασίλης Ξανθόπουλος ήταν καθηγητής στο Τμήμα Φυσικής του Πανεπιστημίου Κρήτης, όπου διετέλεσε και πρόεδρος τμήματος (1987-90).
Η έρευνα και η διδασκαλία του Βασίλη Ξανθόπουλου διακόπηκαν πρόωρα, όταν δολοφονήθηκε στις 27 Νοεμβρίου 1990 την ώρα που δίδασκε τη χρήση ηλεκτρονικών υπολογιστών για την εκτέλεση πολύπλοκων αλγεβρικών υπολογισμών, σε αίθουσα τερματικών του κεντρικού Η/Υ του Πανεπιστημίου Κρήτης. Στην ίδια επίθεση δολοφονήθηκε και ο Στέφανος Πνευματικός, ενώ τραυματίσθηκε σοβαρά στο χέρι ο καθηγητής του ΑΠΘ Σωτήριος Περσίδης. Η σπάνια αυτή τραγωδία είχε συνταράξει τότε την ελληνική κοινωνία. Ο δολοφόνος, μεταπτυχιακός φοιτητής Γ. Πετροδασκαλάκης, δεν συνελήφθη ποτέ και στις 9 Ιουλίου 1991 το σώμα του βρέθηκε κρεμασμένο από ένα δένδρο 500 μέτρα από το εκκλησάκι του Αγίου Πνεύματος στα όρια νομών Λασιθίου και Ηρακλείου από το βοσκό Γεώργιο Τρευλάκη: είχε αυτοκτονήσει. Ο συνάδελφος του Ξανθόπουλου, Κρητικός φυσικός και γνωστός συγγραφέας Γιώργος Γραμματικάκης ξεκίνησε από τότε εκστρατεία ευαισθητοποίησης για το ζήτημα της οπλοκατοχής στην Κρήτη. Επίσης, ο καθηγητής Γιώργος Γιατρομανωλάκης έγραψε ένα είδος μυθιστορήματος εμπνευσμένο από το γεγονός.
Επιστημονικό έργο
Συνεισέφερε στη μελέτη των συγκρουόμενων επίπεδων βαρυτικών κυμάτων. Μαζί με τον Τσαντρασεκάρ ανακάλυψαν μία ακριβή λύση για τη σύγκρουση αυτή, κατά την οποία τα βαρυτικά κύματα αλληλεπιδρούν μη γραμμικά και δημιουργούν στη ζώνη αλληλεπιδράσεως μια καμπυλωμένη περιοχή του χωροχρόνου που είναι τοπικώς ισομετρική προς το Κενό Kerr. Η λύση αυτή ονομάζεται σήμερα «λύση Chandrasekhar-Ξανθόπουλου για συγκρουόμενο επιπεδο κύμα». Επίσης, ασχολήθηκε με θέματα Μαθηματικής Φυσικής, ιδίως σχετιζόμενα με την επίλυση μη γραμμικών διαφορικών εξισώσεων, που βέβαια χρειάζονται πολύ στη Γενική Σχετικότητα. Συνέγραψε πάνω από 50 πρωτότυπες ερευνητικές εργασίες και το μικρό εκλαϊκευτικό βιβλίο «Περί αστέρων και Συμπάντων». Μέχρι τον θάνατό του συνεργαζόταν επιστημονικά και συνδεόταν φιλικά με τον Τσαντρασεκάρ, ο οποίος τον είχε επισκεφθεί στην Κρήτη αρκετές φορές. Ο Ξανθόπουλος υπήρξε και πολύ καλός πανεπιστημιακός Δάσκαλος, με εξαιρετικά μεγάλη μεταδοτικότητα.
Τιμές εις μνήμη
Προς τιμή του Βασίλη Ξανθόπουλου το μεγάλο αμφιθέατρο της Φυσικομαθηματικής Σχολής του Πανεπιστημίου Κρήτης ονομάσθηκε «Αμφιθέατρο Βασίλη Ξανθόπουλου - Στέφανου Πνευματικού». Μετά τη μετακίνηση του Παν. Κρήτης στη νέα πανεπιστημούπολη στς Βούτες το Αμφιθέατρο Α του Τμήματος Φυσικής ονομάσθηκε «Αμφιθέατρο Βασίλη Ξανθόπουλου - Στέφανου Πνευματικού». Επίσης, καθιερώθηκε να προκηρύσσεται κάθε χρόνο από το Ίδρυμα Τεχνολογίας και Έρευνας «Βραβείο Εξαίρετης Πανεπιστημιακής Διδασκαλίας Β. Ξανθόπουλου - Σ. Πνευματικού» στη μνήμη τους, η απονομή του οποίου γίνεται από τον Πρόεδρο της Ελληνικής Δημοκρατίας. Εκτός από αυτό το βραβείο, που δίνεται σε Έλληνες επιστήμονες ανεξαρτήτως ειδικότητας και ηλικίας, υπάρχει και το διεθνές «Xanthopoulos Award», θεσμοθετημένο επίσης από το Ίδρυμα Τεχνολογίας και Έρευνας και απονεμόμενο μία φορά κάθε τρία χρόνια από την General Relativity and Gravitation Society σε επιστήμονα κάτω των 40 ετών που έχει «εξέχουσα (κατά προτίμηση θεωρητική) συνεισφορά στο πεδίο της βαρυτικής Φυσικής». Το βραβείο αυτό, που συνοδεύεται από χρηματικό ποσό περίπου 10.000 δολαρίων ΗΠΑ, έχει απονεμηθεί μέχρι σήμερα στους Δημήτριο Χριστοδούλου, Gary Horowitz και Carlo Rovelli.
Προς τιμή του Βασίλη Ξανθόπουλου το αμφιθέατρο του 1ου Γεν. Λυκείου Δράμας ονομάσθηκε «Αμφιθέατρο Βασίλη Ξανθόπουλου». Επίσης στο Αστεροσκοπείο του Αριστοτελείου Πανεπιστημίου Θεσσαλονίκης μία αίθουσα ονομάσθηκε «Αίθουσα Βασίλη Ξανθόπουλου».
Στις 8 Απριλίου 2021, το Τμήμα Φυσικής του Πανεπιστημίου Κρήτης σε συνεργασία με το Ινστιτούτο Αστροφυσικής του ΙΤΕ σε μια τελετή παρουσίασαν μια ιστοσελίδα αφιερομένη στο ψηφιοποιημένο αρχείο του Βασίλη Ξανθόπολου. Σε αυτή υπάρχει άφθονο πρωτεγενές υλικό που αφορά τη ζωή και το έργο του.
Διαγωνισμός Βασίλη Ξανθόπουλου
Κάθε άνοιξη, από το 1992 και μετά, διοργανώνεται στη Δράμα και στο σχολείο που αποφοίτησε ο Βασίλης Ξανθόπουλος, στο 1ο ΓΕΛ Δράμας, διαγωνισμός στη φυσική και τα μαθηματικά για τους μαθητές λυκείου του νομού Δράμας. Ο διαγωνισμός διενεργείται με ευθύνη του Συλλόγου Θετικών Επιστημόνων Δράμας.
Εξωτερικοί σύνδεσμοι
Κατηγορία:Έλληνες φυσικοί Κατηγορία:Καθηγητές Πανεπιστημίου Κρήτης Κατηγορία:Απόφοιτοι του Πανεπιστημίου του Σικάγου Κατηγορία:Φυσικός-επέκταση
Mitsubishi Pajero Junior
Το Mitsubishi Pajero Junior είναι ένα mini SUV που παράχθηκε από την ιαπωνική αυτοκινητοβιομηχανία Mitsubishi, από το 1995 μέχρι το 1998. Τα περισσότερα εξαρτήματα του ήταν από το Mitsubishi Pajero και τα συγγενικά του μοντέλα που αποτέλεσαν σχετική εξέλιξη για αυτό.
Η παραγωγή σταμάτησε αναγκαστικά λόγω του λανσαρίσματος του Mitsubishi Pajero iO. Συνολικά, πουλήθηκαν γύρω στα 60.000 αντίτυπα του αυτοκινήτου.
Εξωτερικοί σύνδεσμοι
Κατηγορία:Αυτοκίνητα SUV Pajero Junior
Διοικητική διαίρεση Περιφερειακής Ενότητας Ευρυτανίας
Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Ευρυτανίας.
Η Περιφερειακή Ενότητα Ευρυτανίας έχει πληθυσμό 20081 κατοίκους. Έδρα της είναι το Καρπενήσι.
NGC 6400
Εξωτερικοί σύνδεσμοι
6400 Κατηγορία:Ανοικτά σμήνη Κατηγορία:Σκορπιός (αστερισμός)
Διοικητική διαίρεση Περιφερειακής Ενότητας Ευρυτανίας
Δήμος Αγράφων
Έδρα του Δήμου είναι το Κερασοχώρι. Ο Δήμος Αγράφων έχει μόνιμο πληθυσμό 6976 κατοίκους. Στο δήμο περιλαμβάνονται:
Ζακ Ρενέ Εμπέρ
Ο Ζακ Εμπέρ (Jacques René Hébert, 15 Νοεμβρίου 1757 – 24 Μαρτίου 1794) ήταν Γάλλος δημοσιογράφος και εκδότης της ακραίας ριζοσπαστικής εφημερίδας Le Père Duchesne ("Μπαρμπα-Ντισέν") στη διάρκεια της Γαλλικής Επανάστασης (1790-94). Συνήθως οι οπαδοί του αναφέρονται με την ονομασία Εμπερτιστές (Hébertistes) και ίδιος μερικές φορές αυτοαποκαλούνταν Père Duchesne, από το όνομα της εφημερίδας του.
Σταδιοδρομία
Ήταν μέλος της Λέσχης των Κορδελλιέρων, με έδρα στην Παρισινή Κομμούνα και ανέλαβε την αποχριστιανοποίηση της Γαλλίας. Από το 1792 ως το θάνατό του ήταν μέλος της Συμβατικής Εθνοσυνέλευσης. Κατάφερε να αναδειχθεί μέσω της δημοφιλούς εφημερίδας του. Αρχικά υποστήριζε τη βασιλεία, στη συνέχεια όμως αναδείχθηκε σε πολέμιο της βασιλικής οικογένειας. Κατά τη διάρκεια της δίκης της Μαρίας Αντουανέτας, ο Εμπέρ την κατηγόρησε για αιμομιξία με τον 7χρονο γιο της, Λουδοβίκο.
Θάνατος
Ήρθε σε ρήξη με τον Νταντόν και στη συνέχεια με τον Ροβεσπιέρο, με αποτέλεσμα να συλληφθεί, να καταδικαστεί σε θάνατο και να καρατομηθεί στη λαιμητόμο μαζί με τους συντρόφους του Εμπερτιστές (Βενσάν, Ρονσέν, Μομορό και άλλοι) τον Μάρτιο του 1794. Καθ' οδόν για το ικρίωμα, ο Εμπέρ λιποθύμησε πολλές φορές και όταν τον έβαλαν κάτω από τη λεπίδα, κραύγαζε υστερικά. Οι δήμιοι του Εμπέρ, για να κολακεύσουν το πλήθος, προσάρμοσαν τη λεπίδα ώστε να σταματήσει λίγες ίντσες πάνω από το λαιμό του Εμπέρ. Η εκτέλεση δεν πραγματοποιήθηκε παρά μόνο στην τέταρτη απόπειρα. Το ακέφαλο πτώμα του ενταφιάστηκε στο Κοιμητήριο Μαντλέν. Η χήρα του εκτελέστηκε κι αυτή, στις 13 Απριλίου 1794.
Εξωτερικοί σύνδεσμοι
Κατηγορία:Γάλλοι επαναστάτες Κατηγορία:Γάλλοι συγγραφείς Κατηγορία:Επικριτές του Χριστιανισμού
Ομοσπονδία Καλαθοσφαίρισης Βοσνίας και Ερζεγοβίνης
Η Ομοσπονδία Καλαθοσφαίρισης Βοσνίας και Ερζεγοβίνης (βοσνιακά: Košarkaški savez Bosne i Hercegovine, KSBIH) είναι το όργανο διοίκησης της καλαθοσφαίρισης στη Βοσνία και Ερζεγοβίνη. Εδρεύει στο Σαράγεβο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά επαγγελματικά και ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βοσνίας και Ερζεγοβίνης.
Εξωτερικοί σύνδεσμοι
Κατηγορία:Καλαθοσφαίριση στη Βοσνία και Ερζεγοβίνη
Infinite (άλμπουμ)
Infinite είναι ο τίτλος του εικοστού στούντιο άλμπουμ του βρετανικού χαρντ ροκ συγκροτήματος Deep Purple, το οποίο κυκλοφόρησε στις 7 Απριλίου του 2017 μέσω της δισκογραφικής εταιρείας earMUSIC.
Ιστορία του άλμπουμ
Οι Deep Purple έπαιξαν για πρώτη φορά κομμάτια του νέου δίσκου στη συναυλία τους στο Λοτζ της Πολωνίας στις 25 Οκτωβρίου 2015, αν και οι συνθέσεις δεν είχαν ακόμη ολοκληρωθεί, σύμφωνα με δηλώσεις του Στηβ Μορς.
Οι ηχογραφήσεις του δίσκου ξεκίνησαν στα μέσα Ιανουαρίου του 2016, λίγους μήνες πριν το συγκρότημα ενταχθεί στο Rock and Roll Hall of Fame. Τα στούντιο που χρησιμοποιήθηκαν ήταν το The Tracking Room και τα Anarchy Studios στο Νάσβιλ των ΗΠΑ, τα Noble Street Studios στο Τορόντο του Καναδά, τα X-Level Studios της Στοκχόλμης, τα Doron Plascow (Pluto) Studios στο Τελ Αβίβ και τα Headline Studios στο Χάρστον της Βρετανίας.
left|thumb|280px|Ο Ίαν Πέις το 2013 Παραγωγός του άλμπουμ ήταν και πάλι ο Μπομπ Έζριν, που είχε συνεργαστεί με τους Deep Purple στον προηγούμενο τους δίσκο, "Now What?!". Ο Έζριν συνεισέφερε και μουσικά, παίζοντας πλήκτρα, κρουστά και τραγουδώντας, ενώ γκεστ συμμετοχή πραγματοποίησε και ο κιθαρίστας Τόμι Ντινάντερ των Radioactive.
Το συγκρότημα διέκοψε τις ηχογραφήσεις τον Μάιο, για να περιοδεύσει στην Ιαπωνία. Στις 14 Ιουνίου του 2016, ο ντράμερ Ίαν Πέις υπέφερε ένα ελαφρύ εγκεφαλικό, όταν ξύπνησε και δεν είχε τον έλεγχο του δεξιού του χεριού. Η διάγνωση έγινε σε νοσοκομείο της Στοκχόλμης, όπου βρισκόταν εκείνη την περίοδο και μετά από αξονική και μαγνητική τομογραφία διαπιστώθηκε ότι δεν υπήρχε κάποιο μόνιμο πρόβλημα.
Στα τέλη της χρονιάς, έγινε γνωστό ότι η περιοδεία του νέου άλμπουμ θα ονομάζεται Long Goodbye Tour, πυροδοτώντας τις φήμες για διάλυση του συγκροτήματος μετά από αυτήν.
Οι τίτλοι των κομματιών του άλμπουμ ανακοινώθηκαν την 1 Φεβρουαρίου του 2017, ενώ δύο ημέρες αργότερα κυκλοφόρησε το ΕΡ "Time for Bedlam", με ακυκλοφόρητες ηχογραφήσεις.
Στις 7 Μαρτίου 2017, το συγκρότημα κυκλοφόρησε στο διαδίκτυο το πρώτο βίντεο κλιπ του δίσκου, για το κομμάτι "All I Got Is You", το οποίο αποτελείται από εικόνες προερχόμενες από το ντοκιμαντέρ "From Here To inFinite". Τρεις ημέρες αργότερα, κυκλοφόρησε το ΕΡ του ίδιου κομματιού, αποτελούμενο από πέντε κομμάτια, εκ των οποίων τα δύο είναι παλιά τραγούδια του συγκροτήματος σε ανέκδοτες εκτελέσεις τους. Στις 30 του ίδιου μήνα, το βελγικό RTBF παρουσίασε το προαναφερθέν ντοκιμαντέρ, με την παρουσία του Ρότζερ Γκλόβερ.
Στις 7 Απριλίου, την ημέρα κυκλοφορίας του άλμπουμ, η Playground, παράρτημα της Ear Music στη Σουηδία, πραγματοποίησε πάρτι για το άλμπουμ στο Hard Rock Cafe της Στοκχόλμης.
Εξώφυλλο και τίτλος
Το εξώφυλλο του δίσκου γνωστοποιήθηκε στις 14 Δεκεμβρίου του 2016, παράλληλα με το πρώτο κομμάτι που δόθηκε στη δημοσιότητα με τίτλο "Time For Bedlam". Παρουσιάζει το USCGC Healy, το μεγαλύτερο παγοθραυστικό της αμερικάνικης ακτοφυλακής. Το ίχνος που αφήνει πίσω του σχηματίζει τα γράμματα "D" και "P", αρχικά του ονόματος των Deep Purple, με τέτοιο τρόπο που φαίνεται το σύμβολο του απείρου (μτφ. Infinite).
Όταν τα μέλη του συγκροτήματος ρωτήθηκαν για τον τίτλο του άλμπουμ, ο Ρότζερ Γκλόβερ απάντησε ότι "είναι αυτό ακριβώς που ακούγεται. Δεν μπορούσαμε να βρούμε τίτλο για το άλμπουμ. Όχι ότι σκεφτόμαστε να σταματήσουμε ή κάτι τέτοιο, αλλά αφήσαμε το θέμα στη δισκογραφική εταιρεία. Αυτοί βρήκαν αυτό τον τίτλο, κυρίως γιατί το "Now What?!" είχε μία ωραία εικόνα στο εξώφυλλο - ένα ερωτηματικό - κάτι που ήταν άμεσο. Και έψαχναν για κάτι τέτοιο, οπότε μας έστειλαν μία εικόνα με το σύμβολο του απείρου".
Ανάλυση τραγουδιών
Ο δίσκος ξεκινάει με το "Time for Bedlam", του οποίου οι στίχοι αναφέρονται στην αγανάκτηση που νιώθει κάποιος εναντίον του "συστήματος". Η ένταση του σόλο πλήκτρων έδωσε την ιδέα στον Ρότζερ Γκλόβερ για τον τίτλο του κομματιού (Bedlam = φρενοκομείο) και ήταν υπό σκέψη να αποτελέσει και τον τίτλο του άλμπουμ.
Ακολουθεί το "Hip Boots", που βασίστηκε στη φράση του αμερικάνικου νότου "you can bury me up to my knees in shit, but I've got my hip boots on" (μτφ. μπορείς να με βάλεις στα σκατά μέχρι τα γόνατα, αλλά εγώ φοράω τις γαλότσες μου). Αναφέρεται στις ψηλές μπότες που φορούσαν οι σκλάβοι κατά την απόδραση τους από τον ποταμό Μισσισσιππή, κουβαλώντας μαζί τους τη μουσική τους.
Τρίτο κομμάτι του άλμπουμ είναι το "All I Got Is You", με τον τίτλο του να έρχεται από μία συνηθισμένη φράση του Ίαν Πέις, "Look at it this way. You've got me: all I've got is you!" (μτφ. Κοίτα προς τα εδώ, εσύ έχεις εμένα κι εγώ μόνο εσένα!). Μιλάει για ένα ζευγάρι που χωρίζει και φανερώνει τη φυσικότητα του να παίζει το συγκρότημα στο στούντιο.
280px|thumb|Ο Ρότζερ Γκλόβερ και ο Ίαν Γκίλαν το 2013 Το, βασισμένο στα μπλουζ, "One Night in Vegas" αναφέρεται σε έναν άντρα που πάει στο Λας Βέγκας και αφού μεθύσει, γνωρίζει μία κοπέλα και την παντρεύεται μέσα σε δέκα λεπτά. Παρά το γεγονός αυτό, παραμένουν παντρεμένοι για τριάντα χρόνια. Σύμφωνα με τον Γκλόβερ είναι αληθινό γεγονός και συνέβη σε μπασίστα ενός συγκροτήματος.
Η βάση του "Get Me Outta Here" προέρχεται από το κομμάτι "Bodyline" του "Now What?!", σε πιο αργή μορφή. Τα τύμπανα ακούγονται πιο βαριά και οι στίχοι του Γκλόβερ μιλούν για την κατάσταση του κόσμου αυτή την περίοδο.
Έκτο τραγούδι είναι το "The Surprising", το οποίο προήλθε από μία μελωδία του Στηβ Μορς, όπου το υπόλοιπο συγκρότημα ακολούθησε. Πρόχειρος του τίτλος ήταν ο "The Surprising Mr Morse" και οι στίχοι του Γκίλαν είναι διφορούμενοι, αν και ο μπασίστας του συγκροτήματος αναφέρει ότι μιλούν για τον πειρασμό.
Το "Johnny's Band" ήταν ένα ακόμη κομμάτι του Μορς, που όμως δεν συμπάθησαν ιδιαίτερα όλοι οι μουσικοί στο συγκρότημα εξ αρχής, αλλά ο Ίαν Γκίλαν τους έπεισε να το δουλέψουν. Οι στίχοι του μιλούν για κάποια παιδιά που σχηματίζουν ένα μουσικό συγκρότημα, γνωρίζουν επιτυχία, αλλά βυθίζονται στις καταχρήσεις. Αφού διαλυθούν, απομένουν δύο μουσικοί και τελικά επανενώνονται. Ουσιαστικά, είναι η ιστορία πολλών καλλιτεχνών, οι οποίοι ένωσαν και πάλι τις δυνάμεις τους.
Το "On Top of the World" βασίστηκε σε μία ιστορία του Γκίλαν, η οποία έλαβε χώρα στην Κουάλα Λουμπούρ. Αν και ήταν ιδιαίτερα μακροσκελές, τελικά μία συντομότερη εκδοχή του κατέληξε στον δίσκο.
Προτελευταίο κομμάτι του "Infinite" είναι το "Birds of Prey". Το συγκρότημα δούλεψε πάνω σε ένα ριφ που είχε προβάρει και μετά από μία σύντομη ενορχήστρωση πραγματοποιήθηκε η πρώτη του ηχογράφηση. Οι στίχοι του μιλούν για την ανθρώπινη φύση και την τάση της προς σύγκρουση.
Ο δίσκος κλείνει με τη διασκευή στο "Roadhouse Blues" των The Doors, μία ιδέα του Ίαν Πέις, ο οποίος έπαιζε κατά καιρούς αυτό το κομμάτι με άλλα πρότζεκτ. Η ηχογράφηση του ολοκληρώθηκε σε διάστημα μικρότερο της μισής ώρας.
Κριτικές
Στα τέλη Φεβρουαρίου του 2017, ο Πολ Λέστερ του περιοδικού Classic Rock βαθμολόγησε το "Infinite" με 3,5 αστέρια με άριστα τα πέντε, αναφέροντας ότι "ο βαρύς, progressive ήχος και τα στοιχεία της μουσικής της δεκαετίας του '70 είναι εκεί, οπότε οι οπαδοί του κλασικού ήχου των Deep Purple δεν θα απογοητευθούν". Ο Σάκης Νίκας από το ελληνικό Rockhard βαθμολόγησε το άλμπουμ με 7,5 / 10, χαρακτηρίζοντας το "ένα σαφέστατα καλό DEEP PURPLE άλμπουμ που μας θυμίζει σε σημεία το που μπορεί να φτάσει συνθετικά αυτό το συγκρότημα". Οι αναγνώστες του Loudwire το ανέδειξαν "κυκλοφορία του μήνα" για τον Απρίλιο του 2017 και η Μάντι Μορέλο του The Carouser του έδωσε 9 / 10.
Ο Ντάνιελ Χερ του KNAC βαθμολόγησε το "Infinite" με την άριστη βαθμολογία των πέντε αστέρων, αφού αναφέρει ότι "ο Στηβ Μορς και ο Ντον Έρεϊ πετούν τα σόλο τους ο ένας στον άλλο στο κλασικό ύφος των Deep Purple, ο δίσκος προσφέρει εκπληκτικά τύμπανα και μπάσο και, πάνω απ' όλα, ο Ίαν Γκίλαν, παρά την ηλικία του, είναι ακόμη ένα πρότυπο ροκ τραγουδιστή". Ο Τζέικ Λίρι του Ithacan έγραψε ότι "αν ο Άλαν Πάρσονς και ο Γουίλι Νέλσον έκαναν παιδί, το μεγάλωναν, και του έδιναν μία ηλεκτρική κιθάρα και ένα μικρόφωνο, υπάρχει μεγάλη πιθανότητα να ακουγόταν σαν το Infinite".
Εμπορική επιτυχία
Το "Infinite" υπήρξε το πιο επιτυχημένο άλμπουμ του συγκροτήματος από το 1990 και έπειτα, μπαίνοντας στο Top-10 σε δεκαεπτά χώρες και σκαρφαλώνοντας στην κορυφή των γερμανικών και των ελβετικών τσαρτ. Μόλις στην πρώτη εβδομάδα κυκλοφορίας του, βραβεύθηκε ως χρυσός δίσκος στη Ρωσία και την Τσεχία, ενώ ανέβηκε στην έκτη θέση του βρετανικού καταλόγου επιτυχιών, την υψηλότερη τα τελευταία τριάντα χρόνια, πιάνοντας κορυφή στην κατηγορία των ανεξάρτητων άλμπουμ και των Rock & Metal κυκλοφοριών.
Περιοδεία
Για την προώθηση του δίσκου, το συγκρότημα έχει ανακοινώσει την περιοδεία Long Goodbye Tour, χωρίς να έχει αναφερθεί αν θα είναι η τελευταία στη μακρόχρονη ιστορία τους. Στη συγκεκριμένη περιοδεία θα συμμετέχουν και οι Alice Cooper και Edgar Winter Group. Η πρώτη τους εμφάνιση θα πραγματοποιηθεί στη Romexpo Arena του Βουκουρεστίου στις 13 Μαΐου 2017, για να συνεχίσουν σε όλη την Ευρώπη μέχρι τις αρχές Ιουλίου. Στη συνέχεια, θα περιοδεύσουν για ένα μήνα στη Βόρεια Αμερική, πριν επιστρέψουν για πέντε συναυλίες στη Μεγάλη Βρετανία τον Νοέμβριο.
Θέσεις τσαρτ
Infinite (άλμπουμ)
Επίσημη κυκλοφορία: 7 Απριλίου 2017
Βραβεία
Infinite (άλμπουμ)
Τα μέλη του συγκροτήματος
Το Infinite ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 2017
Κάλαμος (μυθολογία)
Πηγή
Καλαμος Κατηγορία:Μύθοι της ελληνικής μυθολογίας
Αροάνιος ποταμός (παραπόταμος Ερυμάνθου ποταμού)
Ο Αροάνιος είναι παραπόταμος του Ερυμάνθου ποταμού. Ονομάζεται και Λιβαρτζινός.
Ρους
Πηγάζει από τις δυτικές πλαγιές του Τάρταρη, παρυφάδας του Ερύμανθου, κοντά στο χωριό Αροανία (Σοποτό) και λίγα χιλιόμετρα αργότερα συναντά τον ποταμό Ερύμανθο και χυνεται σε αυτόν στο χωριό Τριπόταμα Αχαΐας στο σημείο που βρίσκονται τα όρια των νομών Αρκαδίας, Αχαΐας και Ηλείας.
Έχει ρου που έρχεται από βορειοανατολικά. Στην πορεία του χύνονται και τα ρέματα Αναστασοβίτικο, Λεχουρίτικο, Λιβαρτζινό Ποτάμι και Πλατάνια. Το καλοκαίρι ξηραίνεται.
Σημείωση
Να μην συγχέεται με τον ομώνυμο μεγαλύτερο ποταμό που διαρέει τη Δημοτική Ενότητα Κλειτορίας και χύνεται στον ποταμό Λάδωνα.
Εξωτερικοί σύνδεσμοι
Κατηγορία:Ποταμοί της Αχαΐας Κατηγορία:Δήμος Αροανίας Κατηγορία:Δήμος Καλαβρύτων
Αθλητική Ένωση Κυθραίας
Η Αθλητική Ένωση Κυθραίας (ή η ΑΕΚ Κυθραίας) ήταν κυπριακή ποδοσφαιρική ομάδα με έδρα την Κυθρέα της επαρχίας Λευκωσίας. Η ομάδα ιδρύθηκε το 1950 στην Κυθρέα. Μετά την τούρκικη εισβολή και κατοχή του 1974 και την κατάληψη της Κυθρέας από τα τουρκικά στρατεύματα, εδρεύει στην Αγλαντζιά της Λευκωσίας. Συμμετείχε στα πρωταθλήματα Γ΄ κατηγορίας και Δ΄ κατηγορίας. Χρώματα της ομάδας είναι το κίτρινο και μαύρο.
Ιστορία
Οι πρώτες σκέψεις για την ίδρυση αθλητικού σωματείου στην Κυθρέα πραγματοποιήθηκαν το 1947 και ανήκαν στους Πέτρου Στυλιανού και Χριστάκη Παπανδρέου, αμφότεροι μαθητές γυμνασίου στη Λευκωσία. Ο σύλλογος ιδρύθηκε τελικά το 1950 και αρχικά διέθετε μόνο τμήμα ποδοσφαίρου. Τα χρώματα του συλλόγου και η συντομογραφία ΑΕΚ πάρθηκαν από την Αθλητική Ένωση Κωνσταντινουπόλεως. Το 1970 η ΑΕΚ εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Γ΄ κατηγορίας. Το 1974 πραγματοποιήθηκε η τουρκική εισβολή στην Κύπρο και η Κυθρέα παραμένει από τότε υπό κατοχή. Το σωματείο έγινε προσφυγικό και επαναδραστηριοποιήθηκε αρχικά στο Καϊμακλί και μετέπειτα στην Αγλαντζιά της Λευκωσίας.
Πριν το 1974 η ΑΕΚ είχε αποκτήσει και τμήμα κλασικού αθλητισμού ενώ υπήρχε δραστηριότητα και στον πολιτιστικό τομέα (διοργάνωση παραστάσεων, δημιουργία δανειστικής βιβλιοθήκης). Με την επαναδραστηριοποίηση του συλλόγου μετά την τουρκική εισβολή παρέμεινε ενεργό μόνο το ποδοσφαιρικό τμήμα.
Περίοδος 1970-1979
Στην πρώτη της συμμετοχή στην ΚΟΠ, στο πρωτάθλημα Γ΄ Κατηγορίας 1970-71, η ΑΕΚ τερμάτισε στην 5η θέση. Η περίοδος 1972-73, ήταν η καλύτερη στην ιστορία της ομάδας με την ΑΕΚ να τερματίζει στην δεύτερη θέση του πρωταθλήματος Γ΄ Κατηγορίας, η οποία όμως δεν έδινε άνοδο στην Β΄ Κατηγορία. Την ίδια περίοδο, η ΑΕΚ έφτασε κοντά σε μια από τις μεγαλύτερες εκπλήξεις στην ιστορία του Κυπέλλου Κύπρου καταφέρνοντας να αποσπάσει ισοπαλία (0-0) από την Ανόρθωση Αμμοχώστου, σε εντός έδρας αγώνα για τον Β΄ γύρο του Κυπέλλου Κύπρου 1972-73. Στην συνέχεια ηττήθηκε σε εκτός έδρας επαναληπτικό αγώνα και αποκλείστηκε. Η ΑΕΚ αγωνίστηκε για ολόκληρη την δεκαετία στην Γ΄ κατηγορία, με εξαίρεση την περίοδο 1974-75 όπου η ΚΟΠ διοργάνωσε Ειδικό μικτό πρωτάθλημα Β΄ - Γ΄ κατηγορίας 1974-75 με προαιρετική συμμετοχή των ομάδων της Β΄ και Γ΄ κατηγορίας. Λόγω των δυσκολιών που προκάλεσε ο πόλεμος, η ΑΕΚ δεν συμμετείχε.
Περίοδος 1980-1989
Η ΑΕΚ συνέχισε να αγωνίζεται στην Γ΄ κατηγορία μέχρι και την περίοδο 1986-87, που υποβιβάστηκε για πρώτη φορά στη Δ΄ κατηγορία. Την περίοδο 1988-89 κατέκτησε το Πρωτάθλημα Δ'Κατηγορίας στον όμιλο Λευκωσίας-Κερύνειας και στην συνέχεια αγωνίστηκε σε αγώνες μπαράζ για την άνοδο στην Γ΄ κατηγορία, τερματίζοντας στην 4η θέση.
1Η Δ΄ κατηγορία ήταν χωρισμένη σε τρεις ομίλους. Η ΑΕΚ Κυθραίας συμμετείχε στον όμιλο Λευκωσίας-Κερύνειας.
Περίοδος 1990-1999
Την περίοδο 1990-91 η ΑΕΚ υποβιβάστηκε για πρώτη φορά στα αγροτικά (τοπικά) πρωταθλήματα και κύπελλα. Στην συνέχεια και μέχρι το τέλος της δεκαετίας, η ΑΕΚ ανεβοκατέβαινε μεταξύ Δ΄ κατηγορίας και αγροτικών (τοπικών) πρωταθλημάτων, κάνοντας χρήση ενός κανονισμού της ΚΟΠ βάσει του οποίου οι προσφυγικές ομάδες οι οποίες επαναδραστηριοποιούνταν, μπορούσαν να επανενταχθούν στην Δ΄ Κατηγορία.
1Η Δ΄ κατηγορία ήταν χωρισμένη σε τρεις ομίλους. Η ΑΕΚ Κυθραίας συμμετείχε στον όμιλο Λευκωσίας-Κερύνειας.
Περίοδος 2000-2009
Η ΑΕΚ την περίοδο 2002-03 κατάφερε να κερδίσει την άνοδο της στη Γ΄ κατηγορία. Συμμετείχε για 3 περιόδους στη Γ΄ κατηγορία. Υποβιβάστηκε την περίοδο 2005-06. Ακολούθησε ακόμα ένας υποβιβασμός την περίοδο 2006-07. Στη συνέχεια η ποδοσφαιρική ομάδα του σωματείου διαλύθηκε.
Περίοδος 2010-2020
Την περίοδο 2009-10 επαναλειτούργησε βάσει του κανονισμού της ΚΟΠ για τις προσφυγικές ομάδες οι οποίες επαναδραστηριοποιούνταν. Η ΑΕΚ αιτήθηκε συμμετοχή, η οποία έγινε αποδεκτή και έτσι συμμετείχε στο πρωτάθλημα Δ΄ κατηγορίας 2009-10. Τερμάτισε στην τελευταία θέση και υποβιβάστηκε. Η ποδοσφαιρική ομάδα συνέχισε στο αγροτικό. Βάσει του ίδιου κανονισμού εντάχθηκε στη Δ΄ κατηγορία 2011-12. Τερμάτισε και πάλι στην τελευταία θέση και υποβιβάστηκε. Η ποδοσφαιρική ομάδα διαλύθηκε και πάλι. Επαναλειτούργησε το 2016 και εντάχθηκε στην ΠΟΕΛ στην οποία αγωνίστηκε μέχρι το 2020 όποταν και πάλι σταμάτησε τη λειτουργία της.
1Η ΑΕΚ Κυθραίας κέρδισε 13 βαθμούς αλλά τιμωρήθηκε με αφαίρεση 9 βαθμών και έτσι στην τελική βαθμολογία αναγράφονται 4 βαθμοί.
Έδρα
Πρώτη έδρα της ποδοσφαιρικής ομάδας ήταν το γήπεδο του Σώζου στην είσοδο της Κυθρέας κοντά στο κέντρο Πάνθεον ενώ αργότερα χρησιμοποιήθηκε ως έδρα χώρος στην τοποθεσία Εφτά Μίλι. Μετά την ένταξη της ΑΕΚ στην ΚΟΠ δημιουργήθηκε ιδιόκτητο γήπεδο στην τοποθεσία Φιλλέρι. Μετά το 1974 και την προσφυγοποίηση του σωματείου, η ΑΕΚ χρησιμοποίησε σαν έδρα της διάφορα γήπεδα στη Λευκωσία. Μέχρι και τα τέλη της δεκαετίας του ΄80 έδρα της oμάδας υπήρξε το Κοινοτικό Στάδιο Καϊμακλίου, ενώ στην δεκαετία του ΄90 έδρα της αποτέλεσε το Δημοτικό Στάδιο Αγλαντζιάς. Στη δεκαετία του 2000 η έδρα της μεταφέρθηκε στο Στάδιο του Κύκκου στην Έγκωμη, ενώ στις αρχές της επόμενης δεκαετίας η ΑΕΚ επέστρεψε στο Δημοτικό Στάδιο Αγλαντζιάς, το οποίο στο μεταξύ είχε ανακαινιστεί.
Σχίζα Μεσσηνίας
Η Σχίζα είναι το μεγαλύτερο νησί των Μεσσηνιακών Οινουσσών, με έκταση 12,3 τ.χλμ.. Στο παρελθόν ονομαζόταν Καμπρέρα και Καβρέρα. Είναι ένα βραχώδες νησί το οποίο χρησιμοποιείται από την πολεμική αεροπορία ως πεδίο βολής. Στην πραγματικότητα δεν έχει μόνιμο πληθυσμό, αν και στην απογραφή του 2001 αναφέρεται να έχει 2 κατοίκους. Διοικητικά ανήκει στον Δήμο Πύλου-Νέστορος, ενώ την περίοδο 1999 -2010 ανήκε στον Δήμο Μεθώνης. Νοτιοδυτικά της Σχίζας είναι το βαθύτερο σημείο της Μεσογείου, γνωστό ως τάφρος ή φρέαρ των Οινουσσών με βάθος 5.121μ. Το υψηλότερο σημείο του νησιού είναι 201μ.
Αξιοθέατα
Σημαντικότερο αξιοθέατο της Σχίζας είναι το σπήλαιο Μαύρη Τρύπα. Βρίσκεται στη δυτική πλευρά του νησιού, σε απόσταση 400 μέτρων από τη θάλασσα διανοιγμένο μέσα σε Ηωκαινικό ασβεστολιθικό βράχο. Το νησί είναι ενταγμένο στο δίκτυο Natura 2000, μαζί με τη γειτονική Σαπιέντζα και την περιοχή του ακρωτηρίου Ακρίτας, με τον κωδικό GR2550003.
Βουνί Κεφαλονιάς
Το χωριό Βουνίον ή Βουνί βρίσκεται στη νότια πλευρά της Παλλικής χερσονήσου, επτά μόλις χιλιόμετρα από την πόλη του Ληξουρίου. Στο χωριό αυτό γινόταν μέχρι και πριν σαράντα περίπου χρόνια παραγωγή αλατιού από θαλασσινό νερό.
Η παραγωγή αλατιού στο Βουνί Κεφαλονιάς
Όσοι από τους κατοίκους του χωριού ενδιαφέρονταν να παρασκευάσουν αλάτι έπρεπε να πάνε να το ανακοινώσουν στον πρόεδρο της κοινότητας. Αφού γινόταν λοιπόν το συμβόλαιο, η κοινότητα παραχωρούσε για τέσσερα μόνο χρόνια ένα μέρος της ακτής στην περιοχή (Ακρωτήρι) για να ασχοληθούν οι κάτοικοι με την παρασκευή του αλατιού.
thumb|250px|left|Η περιοχή του Ακρωτηρίου, όπου γινόταν η παραγωγή αλατιού. Η περιοχή που γίνεται το αλάτι είναι μια παραλία πετρώδης, στην οποία δημιουργούνται μικρές και μεγαλύτερες λιμνούλες. Τις λιμνούλες αυτές οι ντόπιοι τις ονόμαζαν "λίμπες". Οι λίμπες λοιπόν έπρεπε πρώτα να επισκευαστούν, να κλειστούν δηλαδή από όλες τις μεριές ώστε να μη φεύγει το νερό. Αυτό γινόταν φτιάχνοντας ένα μικρό τοιχάκι από λάσπη γύρω-γύρω από τη λίμπα. Τη λάσπη αυτή την έβρισκαν κοντά στην αμμουδιά: λόγω της υψηλής περιεκτικότητάς της σε αλάτι, είχε την ιδιότητα να "πετρώνει", προσδίδοντας ανθεκτικότητα στα τοιχάκια αυτά.
Κατόπιν οι λίμπες πλένονταν καλά να φύγουν τα χώματα, με γερό τρίψιμο με σκληρό χόρτο της περιοχής, με την ντόπια ονομασία "λαϊπόδι". Αφού τις ξέπλεναν με άφθονο θαλασσινό νερό, οι κάτοικοι τις γέμιζαν με άλμη από τις μεγαλύτερες λίμνες στα σημεία που δεν φτάνει το κύμα. Η άλμη αυτή μαζευόταν στις λίμνες κατά τη διάρκεια φουρτούνας, όπου τα νερά φτάνουν βαθιά μέσα στην ακτογραμμή. Η άλμη στις λίμνες αυτές παρέμενε αρκετό καιρό, και με τη βοήθεια της θερμότητας από τον ήλιο εξατμιζόταν μέρος του νερού με αποτέλεσμα το διάλυμα να γίνεται πιο περιεκτικό σε αλάτι. Αυτό το διάλυμα χρησιμοποιούσαν οι κάτοικοι ως "μαγιά" για την παρασκευή του δικού τους αλατιού.
thumb|180px|right|Στη λεπτομέρεια αυτή διακρίνονται οι "λιμπες". Ακόμη και σήμερα συγκρατούν το θαλασσινό νερό, αν και έχει σταματήσει η εκμετάλλευσή τους από τους κατοίκους.
Στη συνέχεια λοιπόν οι κάτοικοι γέμιζαν τις λίμπες με την άλμη - "μαγιά". Μια ή δυο μέρες μετά - ανάλογα με τη θερμοκρασία και τις καιρικές συνθήκες - το πρώτο αλάτι έχει δημιουργηθεί σαν κρούστα πάνω στην επιφάνεια της λίμπας και οι κάτοικοι το μαζεύουν. Το αλάτι αυτό λέγεται "αφράλα" στην Κεφαλονιά, και μοιάζει σαν θρυμματισμένο κρύσταλλο λευκού χρώματος. Μόλις μαζευτεί το πρώτο αλάτι, οι λίμπες ξαναγεμίζονται με άλμη και ακολουθείται ξανά η ίδια διαδικασία. Κατά τη διάρκεια του μήνα Αυγούστου - οπότε και γίνεται το αλάτι - ο κάθε νοικοκύρης μπορούσε να παρασκευάσει μέχρι και τετρακόσια κιλά αλάτι, το οποίο κατέληγε στα παντοπωλεία του Ληξουρίου και αποτελούσε συμπλήρωμα στο ετήσιο εισόδημα της οικογένειας.
Οι κάτοικοι του χωριού δεν ασχολούνται πλέον με την παραγωγή αλατιού και η διαδικασία αποτελεί ανάμνηση του παρελθόντος, και μέρος της λαογραφικής παράδοσης του χωριού.
Εξωτερικοί σύνδεσμοι
Κατηγορία:Δήμος Κεφαλονιάς Κατηγορία:Χωριά της Κεφαλονιάς
Καλήσιος
Στην ελληνική μυθολογία με το όνομα Καλήσιος είναι γνωστός ο σύντροφος και ηνίοχος του Αξύλου στον Τρωικό Πόλεμο, ο οποίος καταγόταν από την πόλη Αρίσβη στη Θράκη και πολεμούσε με το μέρος των Τρώων. Ο Καλήσιος σκοτώθηκε από τον Διομήδη. Το περιστατικό περιγράφεται από τον Όμηρο στη ραψωδία Ζ της Ιλιάδας, στους στίχους 18 και 19: «...καί θεράποντα Καλήσιον, ος ρα τόθ' ίππων έσκεν υφηνίοχος· τω δ' άμφω γαίαν εδύτην».
Πηγή
Καλησιος Κατηγορία:Αρχαίοι Θράκες
Βιτσέντζος Κορνάρος
Ο Βιτσέντζος Κορνάρος (29 Μαρτίου 1553, Σητεία – 1613 ή 1614, Ηράκλειο) ήταν Κρητικός ποιητής. Θεωρείται ένας από τους κυριότερους εκπροσώπους της κρητικής λογοτεχνίας, συγγραφέας του αφηγηματικού ποίηματος «Ερωτόκριτος» και πιθανώς του θρησκευτικού δράματος «Η Θυσία του Αβραάμ».
Βιογραφία
Οι πιο ασφαλείς πληροφορίες για την καταγωγή του Κορνάρου είναι αυτές που δίνει ο ποιητής στο τέλος του έργου του: αναφέρει το όνομα Βιτσέντζος, το οικογενειακό όνομα Κορνάρος, τόπο γέννησης τη Σητεία και το Κάστρο (Ηράκλειο), όπου παντρεύτηκε: Κ' εγώ δε θε να κουρφευτώ κι αγνώριστο να μ' έχου
μα θέλω να φανερωθώ, κι όλοι να με κατέχου
Βιτσέντζος είν' ο ποιητής και στη γενιά Κορνάρος
που να βρεθή ακριμάτιστος, σα θα τον πάρη ο Χάρος.
Στη Στείαν εγεννήθηκε, στη Στείαν ενεθράφη,
εκεί 'καμε κι εκόπιασεν ετούτα που σας γράφει.
Στο Κάστρον επαντρέυτηκε σαν αρμηνεύγει η φύση,
το τέλος του έχει να γενή όπου ο Θεός ορίσει
Παλαιότερα οι φιλόλογοι τοποθετούσαν την ζωή και την δράση του Κορνάρου γύρω στα μέσα του 17ου αι., πίστευαν δηλαδή ότι η Θυσία του Αβραάμ γράφτηκε το 1635, χρονιά που αναφέρεται στο χειρόγραφο, και ο Ερωτόκριτος αργότερα, μέχρι το 1645 ή το 1648, όταν άρχισε η πολιορκία του Ηρακλείου από τους Οθωμανούς. Μάλιστα ένα επεισόδιο του Ερωτόκριτου που αφηγείται την μονομαχία του Κρητικού με τον Καραμανίτη εθεωρείτο προσθήκη εκ των υστέρων, η οποία έγινε μάλλον κατά τα χρόνια του Βενετοτουρικού πολέμου και απηχούσε τους αγώνες των Κρητικών εναντίον των Οθωμανών. Αυτή η άποψη διατυπώνεται και σε παλαιότερες Ιστορίες της Νεοελληνικής λογοτεχνίας, όπως αυτή του Λίνου Πολίτη και του Κ.Θ. Δημαρά.
Σύμφωνα με τις τελευταίες έρευνες, ο ποιητής του Ερωτόκριτου ταυτίζεται με έναν βενετοκρητικό Βιτσέντζο Κορνάρο, που γεννήθηκε στις 26 Μαρτίου του 1553 στην Τραπεζόντα της Σητείας, γιος του Ιάκωβου Κορνάρου καί της Ζαμπέτας Ντεμέτζο. Ήταν γόνος εξελληνισμένης και αρχοντικής βενετσιάνικης οικογένειας, πιθανότατα με μεγάλη περιουσία. Ο αδερφός του, Ανδρέας Κορνάρος, είχε γράψει μια Ιστορία της Κρήτης που δεν εκδόθηκε ποτέ. Έζησε στη Σητεία περίπου μέχρι το 1580 ενώ αργότερα εγκαταστάθηκε στον Χάνδακα (σημερινό Ηράκλειο). Εκεί έλαβε χώρα ο γάμος του με την Μαριέτα Ζένο, με την οποία απέκτησε και δύο κόρες, την Ελένη και την Κατερίνα. Από το 1591 ανέλαβε διοικητικά αξιώματα, ενώ κατά την διάρκεια της πανούκλας (1591-1593) ανέλαβε καθήκοντα υγειονομικού επόπτη. Υπήρξε επίσης μέλος ενός λογοτεχνικού συλλόγου, της Ακαδημίας των Παράξενων, που είχε ιδρύσει ο αδελφός του Ανδρέας, επίσης συγγραφέας. Πέθανε στον Χάνδακα το 1613 ή το 1614 από άγνωστη αιτία και θάφτηκε στο μοναστήρι του Αγίου Φραγκίσκου. Αυτή η άποψη έχει γίνει αποδεκτή από τους περισσότερους μελετητές.
Την ταύτιση του ποιητή του Ερωτόκριτου με αυτόν τον Κορνάρο δεν αποδέχεται μέχρι σήμερα ο Σπ. Ευαγγελάτος, ο οποίος υποστηρίζει ότι το έργο είναι μεταγενέστερο.
Έργογραφία
Εργογραφία του Κορνάρου:
Εξωτερικοί σύνδεσμοι
Κατηγορία:Έλληνες λογοτέχνες Κατηγορία:Κρητικοί
Αλεξία Ροτσίδου
Η Αλεξία Ροτσίδου (Λεμεσός 12 Απριλίου 1966) είναι Κύπρια προπονήτρια της πετοσφαίρισης και πρώην διεθνής αθλήτρια.
Γεννήθηκε στη Λεμεσό, έχει άλλα τρία αδέλφια και σπούδασε στη Αθήνα στη γυμναστική ακαδημία. Από μικρή ασχολήθηκε με τον αθλητισμό και τη πετοσφαίριση. Αγωνίστηκε κατά σειρά στην ΑΕΛ Λεμεσού, στον Παναθηναϊκό, και τελείωσε την καριέρα της στην Α.Ε. Λεμεσού. Άρχισε την προπονητική της καριέρα στις νεανίδες του Παναθηναϊκού ενώ έχει καθίσει στον πάγκο πολλών ομάδων όπως ο Τριφυλλιακός Αθηνών, ο Απόλλων Λεμεσού, ο Πανιδαλιακός Δαλίου. Έχει πολλές συμμετοχές στην εθνική Κύπρου και έχει κατακτήσει πρωταθλήματα και κύπελλα Ελλάδος και Κύπρου. Είναι μέλος της επιτροπής του Κυπριακού Οργανισμού Αθλητισμού «Αθλητισμός και γυναίκα». Έχει τιμηθεί με πολλά βραβεία, όπως αυτό της καλύτερης αθλήτριας πετοσφαίρισης στην Κύπρο για το 1983.
Στις βουλευτικές εκλογές του 2001 ήταν υποψήφια βουλευτής Λεμεσού με το Αγωνιστικό Δημοκρατικό Κίνημα.
Παραπομπές
Ροτσίδου Αλεξία Ροτσίδου Αλεξία
Mitsubishi Pajero iO
Το Mitsubishi Pajero iO ήταν ένα τζιπάκι που παράχθηκε από την ιαπωνική αυτοκινητοβιομηχανία Mitsubishi, από το 1998 (από τις 15 Ιουνίου 1998 το 3-πορτο και από τις 24 Αυγούστου 1998 το 5-πορτο) μέχρι το 2007, αν και η παραγωγή του στη Βραζιλία συνεχίστηκε μέχρι το 2015. Το αυτοκίνητο είχε πολλά και διάφορα εξαρτήματα από το Mitsubishi Pajero. Το SUV αυτό ήταν αρκετά δημοφιλές σε σχεδόν όλο τον κόσμο και για αυτό είχε μια τόσο αρκετά μεγάλη παραγωγή.
Αναφορές
Κατηγορία:Αυτοκίνητα SUV Pajero iO
Πρωτάθλημα ποδοσφαίρου Σλοβακίας
Το Πρωτάθλημα Ποδοσφαίρου Σλοβακίας (σλοβακικά: Slovak Super Liga) γνωστό και ως Corgoň Liga για εμπορικούς λόγους, είναι η δημοφιλέστερη ποδοσφαιρική διοργάνωση της Σλοβακίας. Ξεκίνησε την περίοδο 1993-94 μετά τη διάλυση της Τσεχοσλοβακίας.
Πληροφορίες
Το Πρωτάθλημα ποδοσφαίρου Σλοβακίας ξεκίνησε το 1993 και τις πρώτες τρεις περιόδους συμμετείχαν 12 ομάδες και στο τέλος του οποίου αγωνιζόταν σε πλέι-οφ και πλέι-άουτ. Τις επόμενες 4 περιόδους ως την σεζόν 1999-00 συμμετείχαν 16 ομάδες με το σύστημα βαθμολόγησης. Τη σεζόν 2000-01 εως τη σεζόν 2005-06 συμμετείχαν 10 ομάδες, ενώ από τη σεζόν 2006-07 έως και σήμερα στο πρωτάθλημα συμμετέχουν 12 ομάδες.
Σύνολο τίτλων ανά σύλλογο
Μέχρι στιγμής (2023) συνολικά 8 ομάδες έχουν κατακτήσει το Πρωτάθλημα Σλοβακίας.
Προηγείται σε κατακτήσεις η Σλόβαν Μπρατισλάβας με 13 τίτλους και ακολουθεί η Ζίλινα με 7 τρόπαια. Το ρεκόρ συνεχόμενων κατακτήσεων έχει επίσης η Σλόβαν με σερί 5 κατακτήσεων (2019-2023).
Εξωτερικοί σύνδεσμοι
Κατηγορία:Πρωταθλήματα ποδοσφαίρου ανά χώρα Κατηγορία:Ποδοσφαιρικές διοργανώσεις Σλοβακίας Κατηγορία:Ανώτατα εθνικά ποδοσφαιρικά πρωταθλήματα
Ράσελ Ουέστμπρουκ
Ο Ράσελ Ουέστμπρουκ (αγγλικά: Russell Westbrook III, γεννήθηκε 12 Νοεμβρίου 1988) είναι Αμερικανός καλαθοσφαιριστής που αγωνίζεται στο ΝΒΑ, για τους Λος Άντζελες Κλίπερς. Από τους καλύτερους παίκτες της δεκαετίας του 2010, το 2016-17 αναδείχθηκε σε πολυτιμότερο παίκτη του πρωταθλήματος (NBA MVP).
Καριέρα
Επιλέχθηκε στα ντραφτ του 2008 από τους Οκλαχόμα Σίτι Θάντερ και έχει συμμετάσχει σε 9 All Star Games. Αγωνίζεται ως πόιντ γκαρντ. Το 2015 ήταν πολυτιμότερος παίκτης στο All Star Game. Την ίδια χρονιά ήταν πρώτος σκόρερ του πρωταθλήματος με μέσο όρο πόντων 28,1 ανά παιχνίδι. Το 2016 καταφέρνει να φτάσει τον εντυπωσιακό αριθμό (19) στα τριπλ-νταμπλ (3 στοιχεία πάνω από 10 στους πόντους, ασίστ, ριμπάουντ, κλεψίματα, κοψίματα) στην κανονική περίοδο του NBA. Το 2017 ήταν για δεύτερη φορά πρώτος σκόρερ της κανονικής περιόδου με μέσο όρο 31,6 πόντους. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωσης 75 χρόνων ιστορίας του.
Ρωσικό Προοδευτικό Κόμμα
Εξωτερικοί σύνδεσμοι
Κατηγορία:Πολιτικά κόμματα στη Ρωσική αυτοκρατορία
Μάρκετινγκ
Το μάρκετινγκ (marketing), αλλιώς αγοραλογία, συνίσταται στην οργανωμένη προσπάθεια μίας επιχείρησης ή ενός οργανισμού να ικανοποιήσει τις ανάγκες αλλά και τις επιθυμίες των καταναλωτών. Προσπαθεί δηλαδή, με κύριο εργαλείο την έρευνα αγοράς, να αντιστοιχίσει τα προϊόντα ή τις υπηρεσίες που παράγει με τον πελάτη-στόχο που τα χρειάζεται ή τα επιθυμεί, ή ακόμα καλύτερα αφού κατανοήσει τις ανάγκες και τις επιθυμίες του, να κατασκευάσει τα αντίστοιχα προϊόντα / υπηρεσίες με τα χαρακτηριστικά και τις ιδιότητες που ο πελάτης επιθυμεί, να του τα γνωστοποιήσει (διαφήμιση και προώθηση), να τα καταστήσει διαθέσιμα μέσα από τα κανάλια διανομής (τα μαγαζιά και οι τοποθεσίες που αυτά είναι διαθέσιμα) στην τιμή που θα πρέπει αυτά να πωλούνται.
Ο βασικός στόχος του μάρκετινγκ, ειδικότερα όσον αφορά τα καταναλωτικά αγαθά, δηλαδή αυτά που απευθύνονται στους τελικούς καταναλωτές (και όχι σε άλλες επιχειρήσεις και οργανισμούς, οπότε και γίνεται λόγος για βιομηχανικά προϊόντα/υπηρεσίες) είναι οι επαναλαμβανόμενες πωλήσεις. Ειδικότερα τα στελέχη μάρκετινγκ μίας επιχείρησης ή ενός οργανισμού προσπαθούν να δημιουργήσουν μία μακροχρόνια σχέση με τον πελάτη προσφέροντας υψηλή αξία στα προϊόντα τους, αξία υψηλότερη από τα αντίστοιχα προϊόντα του ανταγωνισμού. Μέσα από την υψηλότερη αυτή αξία επιτυγχάνεται το ανταγωνιστικό πλεονέκτημα της επιχείρησης, δηλαδή η υπεροχή της ίδιας και των προϊόντων της έναντι του ανταγωνισμού. Όλα τα παραπάνω με τη σειρά τους οδηγούν σε πιστότητα των πελατών και τελικά σε επαναλαμβανόμενες πωλήσεις των προϊόντων / υπηρεσιών της επιχείρησης.
Μεθοδεμπορία
Τα κύρια στοιχεία μάρκετινγκ είναι τα λεγόμενα 4 P που προκύπτουν από τις αγγλικές λέξεις: Product, Price, Place, Promotion (δηλ. προϊόν, τιμή, τόπος, προώθηση). Τα 4 P σχηματίζουν το μείγμα μάρκετινγκ (marketing mix).
Προϊόν
Αναλυτικότερα για το προϊόν, το στέλεχος του τμήματος μάρκετινγκ πρέπει να λάβει υπόψη του τα χαρακτηριστικά του, τις ιδιότητες του, την αξία που προσφέρει στον καταναλωτή τόσο χρηστική (δηλαδή με τη χρήση του προϊόντος) όσο και τη συναισθηματική (το στυλ, κύρος του προϊόντος όπως π.χ. ένα γρήγορο αυτοκίνητο).
Τιμή
Όσον αφορά την τιμολόγηση αυτή πρέπει να είναι αντίστοιχη του προϊόντος, της ποιότητας κατασκευής του και της αξίας που προσφέρει στον καταναλωτή (τόσο χρηστική αξία όσο και συναισθηματική). Έτσι μπορεί ένα απλό αντικείμενο με πολύ μικρό κόστος κατασκευής, μεσαίας ποιότητας και χωρίς μεγάλη χρησιμότητα (π.χ. ένα μπρελόκ) να πωλείται ακριβά λόγω της συναισθηματικής αξίας που προσφέρει.
Προώθηση
Η προώθηση ή αλλιώς το μείγμα προβολής και επικοινωνίας (ή μείγμα επικοινωνίας) συνίσταται στην: Διαφήμιση, Προσωπική Πώληση, Προώθηση Πωλήσεων και στις Δημόσιες σχέσεις. Η διαφήμιση μπορεί να γίνει με πολλά μέσα για παράδειγμα, τηλεόραση, αφίσες, περιοδικά, ραδιόφωνο κ.α. Η προσωπική πώληση γίνεται μέσω των πωλητών της επιχείρησης. Η προώθηση συνίσταται σε ενέργειες που σκοπό έχουν να επιτύχουν μεγαλύτερες πωλήσεις π.χ. κουπόνια, δωρεάν δείγματα, προώθηση μέσα στο κατάστημα κ.α. Τέλος οι δημόσιες σχέσεις αποσκοπούν στη δημιουργία δημοσιότητας και θετικής εικόνας για την επιχείρηση και τα προϊόντα που διαθέτει.
Περισσότερα
Στη σύγχρονη επιστήμη του μάρκετινγκ έχουν προταθεί και άλλα P που συμπληρώνουν το βασικό μείγμα μάρκετινγκ (δηλαδή τα P). Έτσι για τις επιχειρήσεις που παράγουν υπηρεσίες μπορούν να προστεθούν τα εξής: People, Processes, Physical Evidence. Ενώ για τον κλάδο φιλοξενίας και ταξιδιών (δηλαδή τον Τουρισμό) προστίθενται στα 4 P τα εξής: People, Packaging, Physical Evidence, Partnerships.
Ο σχεδιασμός μάρκετινγκ
Ο τομέας του σχεδιασμού μάρκετινγκ περιλαμβάνει τη διαμόρφωση ενός σχεδίου για τις δραστηριότητες μάρκετινγκ μιας εταιρείας. Ένα σχέδιο μάρκετινγκ μπορεί επίσης να αφορά ένα συγκεκριμένο προϊόν, καθώς και τη συνολική στρατηγική μάρκετινγκ ενός οργανισμού. Η διαδικασία σχεδιασμού μάρκετινγκ ενός οργανισμού προέρχεται από τη συνολική επιχειρηματική στρατηγική του. Έτσι, όταν η ανώτατη διοίκηση επινοεί τη στρατηγική κατεύθυνση/αποστολή της εταιρείας, οι επιδιωκόμενες δραστηριότητες μάρκετινγκ ενσωματώνονται σε αυτό το σχέδιο.
Εξωτερικοί σύνδεσμοι
Κατηγορία:Επιχειρηματικότητα Κατηγορία:Μάρκετινγκ
Εσκί Τζαμί Κομοτηνής
Το Εσκί Τζαμί Κομοτηνής (τουρκικά: Eski Camii), μεταφράζεται ως το Παλαιό Τέμενος είναι ένα οθωμανικό μνημείο το οποίο σύμφωνα με τον Εβλιγιά Τσελεμπή χρονολογείται από το 1608/9 ή το 1677/78 κατά μια επιγραφή. Βρίσκεται στο κέντρο της Κομοτηνής κοντά στο Ιμαρέτ Κομοτηνής.
Σύμφωνα με έκδοση των μουφτειών Ξάνθης, Κομοτηνής, Διδυμοτείχου, το Τέμενος αυτό αν και ονομάζεται "Παλαιό" είναι νεότερο από το Γενί Τζαμί Κομοτηνής (το οποίο ονομάζεται "Νέο Τέμενος"), καθώς χρησιμοποιείται ως πηγή η αφήγηση του Εβλιγιά Τσελεμπή. Ωστόσο, πιθανότερο είναι να είναι πράγματι το πρώτο τζαμί της Κομοτηνής που ιδρύθηκε ως μεστζίτ από τον Γαζή Αχμέτ Εβρενός και αποτελούσε μερος του ευρύτερου συμπλέγματος ευαγών κτηρίων που ενσωμάτωσε στο βακούφι του. Σε αυτό το σύμπλεγμα ανήκε και το γειτονικό ιμαρέτι, ένα χαμάμ και μια σειρά από καταστήματα που περιέβαλαν τα ιδρύματα αυτά. Ακόμη, σύμφωνα με τον οθωμανικό σαλναμέ (απογραφή) της Αδριανούπολης του 1892 στο τζαμί υπήρχε επιγραφή σε μη οθωμανική γλώσσα και πιθανολογείται ότι στη θέση του αρχικού μεστζίτ που ίδρυσε ο Εβρενός υπήρχε βυζαντινός ναός. Το τζαμί ανακαινίστηκε για πρώτη φορά το 1854.
Κατά την έκδοση της μουφτείας, οι Βούλγαροι τη δεκαετία του 1910 μετέτρεψαν το Τέμενος σε εκκλησία και κατέστρεψαν μέρος του μιναρέ (μέχρι το εξώστη σερεφέ). Το Τέμενος επιστράφηκε στην μουσουλμανική μειονότητα κατά το 1919-20, υπό την Γαλλική διοίκηση της Κομοτηνής και τότε ανοικοδομήθηκαν ο κατεδαφισμένος μιναρές και οι σημερινοί 2 εξώστες. Το 2011 ολοκληρώθηκε η εξωτερική ανακαίνιση του Τεμένους.
Παραπομπές
Κατηγορία:Οθωμανικά τζαμιά στην Ελλάδα Κατηγορία:Τζαμιά στην Κομοτηνή
Γλύνα
Η Γλύνα είναι χωριό της  Ελληνικής Μειονότητας του νομού Αργυροκάστρου στην νότια Αλβανία. Γεωγραφικά ανήκει στην περιοχής που το 1914 ονομαζόταν Ριζά (ά). Μετά το 1914, με την χάραξη των συνόρων Ελλάδα-Αλβανία, η περιοχή με τα εννιά από τα δεκατρία χωριά, που έμειναν στο Αλβανικό έδαφος μετονομάστηκαν σε Ρίζα (ί) ενώ μετά το Δεκέμβριο του 1945, τα πέντε ελληνόφωνα χωριά από τα εννιά της Ρίζας, μετονομάστηκαν σε Μαύρη Ρίζα.
Τα πρώτα στοιχεία αναφέρουν πως χτίστηκε το 1125 και καταστράφηκε το 1562 από επιδρομές κατακτητών και επιδημίες (χολέρας). Το 1693, χτίστηκε το σημερινό χωριό ένα χμ κάτω από τον παλιό οικισμό της καταστραμμένης Γλύνας. Το 1431 έχει καταγραμμένους 27 οικογένειες. Μετά τη δεκαετία του 1990 διοικητικά αποχώρισε από την υποδιοίκηση του Λιμποχόβου και έγινε μέρος του δήμου Δρόπολης. Κατοικείται αποκλειστικά από Έλληνες. Το 1989 είχε 33 επίθετα με 96 οικογένειες και 392 κατοίκους.
Παραπομπές
Κατηγορία:Χωριά του νομού Αργυροκάστρου Κατηγορία:Βόρεια Ήπειρος Κατηγορία:Χωριά της Αλβανίας
Καλιάδνη
Στην ελληνική μυθολογία με το όνομα Καλιάδνη είναι γνωστή μία από τις Ναϊάδες Νύμφες, συνδεόμενη με τον ποταμό Νείλο και ίσως κόρη του. Η Καλιάδνη γέννησε από τον Αίγυπτο δώδεκα γιους, τους δώδεκα δηλαδή από τους πενήντα Αιγυπτιάδες, όπως είναι γνωστοί οι γιοι του Αιγύπτου. Οι γιοι της Καλιάδνης που αναφέρει η Βιβλιοθήκη Απολλοδώρου (Β 1, 5) είναι με αλφαβητική σειρά οι Βρομίος, Δρύας, Έρμος, Ευρύλοχος, Ίμβρος, Κισσέας, Λίξος, Περισθένης, Πολύκτορας, Ποταμώνας, Φάντης και Χθονίος. Δολοφονήθηκαν όλοι τους κατά την πρώτη νύχτα του γάμου τους από τις συζύγους τους Δαναΐδες, κόρες της Πολυξούς, η οποία ήταν αδελφή της Καλιάδνης.
Πηγή
Καλιαδνη
Δ΄ κατηγορία ποδοσφαίρου ανδρών Κύπρου 2013-14
Η Δ΄ κατηγορία ποδοσφαίρου ανδρών Κύπρου 2013-14 ήταν η 29η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωση Νέων Ύψωνα για 1η φορά στην ιστορία της.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 2012-13
Ομάδες που προήχθησαν στην Γ΄ κατηγορία 2013-14
Ομάδες που διαβαθμίστηκαν στα αγροτικά πρωταθλήματα:
Ομάδες που διαβαθμίστηκαν από την Γ΄ κατηγορία 2012-13